नेतनयाहू के दफ्तर के अनुसार इस मामले पर उपजे विवाद के बाद फैसला किया गया है कि नेतनयाहू की हवाई यात्राओं में उनके आराम के लिए अब से कोई वैकल्पिक व्यवस्था की जाएगी.एक इसरायली चैनल के अनुसार प्रधानमंत्री नेतनयाहू के लिए एक विमान में विशेष तौर पर एक आरामदायक बेडरूम बनाया गया जिसपर करीब 70 लाख रुपए खर्च किए गए. इस विमान से उन्हें पूर्व ब्रितानी प्रधानमंत्री मार्ग्रेट थैचर की अंत्येष्टि में शामिल होने जाना था.आर्थिक सुधार योजनाओं के बीच प्रधानमंत्री के आरामगाह पर किए गए इस खर्च को लेकर इसराइल के लोगों में गुस्सा है.उधर नेतनयाहू के दफ्तर का कहना है कि उनके के लिए बने इस विशेष कक्ष के बारे में प्रधानमंत्री को पहले से जानकारी नहीं थी.नेतनयाहू के लिए इसराइल की राष्ट्रीय विमानन सेवा के इस विमान में जो आरामगाह बनाई गई उसमें दो लोगों के सोने की व्यवस्था है. बाक़ी विमान में 22 बिज़नेस श्रेणी की सीटें उपलब्ध कराई गई थी. इसराइल से ब्रिटेन की हवाई यात्रा में साढ़े पांच घंटों का समय लगता है.इसराइल की मीडिया में इस मामले को काफी तवज्जों दी जा रही है. देश के एक जाने माने अख़बार में एक राजनातिक विश्लेषक ने कहा, “बीबी (नेतनयाहू) एक राजा हैं और राजशाही में जब राजा-रानी यात्राएं करते हैं तो खर्चे नहीं देखें जाते.”रिपोर्टों के अनुसार यूरोपीय उड़ानों में अब आरामगाह उपलब्ध नहीं होंगे. ये खबर उस वक्त आई है जब इसराइल में आर्थिक सुधआरों का दौर चल रहा है और लोगों को ज्यादा कर देने पड़ रहे हैं.पिछले साल भी प्रधानमंत्री कार्यालय की तरफ से की गई फिज़ूलखर्ची के एक और मामले में इसराइल में जबरदस्त विवाद उत्पन्न हुआ था. प्रधानमंत्री कार्यालय को करीब डेढ़ लाख रुपयों का आइसक्रीम बजट मिलता था. विवाद के बाद नेतनयाहू ने ये भत्ता रद्द कर दिया था.(बीबीसी हिन्दी के 





एंड्रॉएड ऐप के लिए क्लिक करें. आप हमें





 फ़ेसबुक और 





ट्विटर पर भी फ़ॉलो भी कर सकते हैं.)